Source: http://kirkkonummi.cloudnc.fi/fi-FI/Toimielimet/Kunnanvaltuusto/Kokous_942018/Vastaus_valtuustoaloitteeseen_82016__Pyo(7854)
Timestamp: 2019-08-17 11:55:27+00:00

Document:
Vastaus valtuustoaloitteeseen 8/2016 - Pyöräkatoksen rakentaminen ja pyörille lukitusjärjestelmä | Kirkkonummi
Vastaus valtuustoaloitteeseen 8/2016 - Pyöräkatoksen rakentaminen ja pyörille lukitusjärjestelmä
Kunnanvaltuusto, kokous 9.4.2018
§ 25 Vastaus valtuustoaloitteeseen 8/2016 - Pyöräkatoksen rakentaminen ja pyörille lukitusjärjestelmä
KIRDno-2017-1326
Kuntatekniikan lautakunta, 14.12.2017 § 78
Kunnanvaltuuston valmistelutoimikunta 13.12.2016 § 56
Kirkkonummen Vasemmisto, valtuutettu Irja Bergholmin johdolla, jätti kunnanvaltuuston kokouksessa seuraavan valtuustoaloitteen:
"Ehdotan pyöräkatoksen rakentamista kunnan liikekeskukseen ja pyörille uutta modernia lukitusjärjestelmää. Tällaiset tulisi rakentaa kummallekin puolelle rataa".
Kunnanvaltuuston valmistelutoimikunta päättää lähettää valtuustoaloitteen yhdyskuntatekniikan toimialalle valmisteltavaksi.
Vastaus valtuustoaloitteeseen 8/2016
Kirkkonummen Vasemmisto, valtuutettu Irja Bergholmin johdolla, on jättänyt 16.11.2016 valtuustoaloitteen, joka kuuluu seuraavasti: ”Ehdotan pyöräkatosten rakentamista kunnan liikennekeskukseen ja pyörille uusi moderni lukitusjärjestelmä. Tällaiset tulisi rakentaa kummallekin puolelle rataa.”
Kuntatekniikan lautakunta antaa seuraavan vastauksen aloitteeseen 8/2016:
”Valtuustoaloitteen nimikkeellä liikennekeskus tarkoitetaan Kirkkonummen liikekeskustassa sijaitsevaa matkakeskusta (asia tarkastettu Irja Bergholmilta 30.10.2017), joka käsittää rautatieaseman, bussiterminaalin sekä niihin liittyvät liityntäpysäköintialueet molemmin puolin rautatietä.
Kunnallistekniikkapalvelut on pannut vireille matkakeskukseen kytkeytyvän alueen rakentamisen loppukesällä 2017 hyväksytyn Asemapuiston asemakaavan sekä hyväksytyn katu- ja puistosuunnitelman mukaisesti. Rakennettava alue sijaitsee rautatien pohjoispuolella käsittäen mm. Asemankaari-kadun ja Nummitien risteysalueen, jonka tuntumaan rakennetaan mm. maantasoiset pysäköintialueet noin 150 autolle palvelemaan ensisijaisesti liityntäliikennettä. Edellisen lisäksi rakennetaan merkittävä määrä eli noin 80 polkupyöräpaikkaa liityntäliikenteen käyttäjille. Kyseiset paikat ovat katettuja ja pyörien lukitusjärjestelmä on telineisiin runkolukittavia, kuten valtuustoaloitteessa peräänkuulutetaan (ts. moderni lukitusjärjestelmä). Edellisen lisäksi matkakeskuksen itäpäässä on tällä hetkellä katettuja ja runkolukittavia pyöräpaikkoja lähes 50.
Rautatien eteläpuolella, asematunnelin eteläisen sisäänkäynnin länsipuolelle kunta uudisti vuonna 2015 pyöräpysäköintiä niin, että alueella on noin 40 pyöräpysäköintipaikkaa, jotka ovat katettuja ja runkolukittavia. Kyseiset paikat eivät ole kunnan omistamalla maalla. Alueelle laadittavassa Munkinmäenpuiston asemakaavahankkeessa tullaan turvaamaan riittävä määrä pyöräpysäköintiä asematunnelin eteläisen sisäänkäynnin läheisyydessä.
Matkakeskuksen keskeisin alue, jolla tarkoitetaan asemarakennuksen ja bussiterminaalin itäpuolista välistä aluetta, ei ole kunnan omituksessa. Tällä hetkellä alue on luonteeltaan hahmoton ja varattu pääosin pyöräpysäköintiin. Pyöräpaikat ovat kattamattomia ja ilman runkolukitusmahdollisuutta. Alueen kehittäminen odottaa päätöksestä asematunnelin jatkamisesta pohjoiseen Asemankaari-kadun ali Asematielle. Kunta käynnistää nykyisen terveyskeskuskorttelin suunnittelun vuonna 2018 ja sen yhteydessä on määrä ratkaista mm. Asematieltä yhteys em. tunneliin.
Rautatien alittavan Asemankaari-kadun toteutuksen yhteydessä saadaan lisää katettuja ja runkolukittavia pyöräpaikkoja matkakeskuksen länsipuolelle. Hanke ajoittunee 2020-luvun alkuun. Alustavien suunnitelmien mukaisesti noin 60 uutta pyöräpaikkaa tullaa sijoittamaan molemmille puolille rataa (yht. 120 pp). Molemmilla alueilla paikat on määrä kattaa ja varustaa runkolukitusmahdollisuudella.
Vuonna 2017 matkakeskuksen alueella on noin 90 katettua ja runkolukittavaa pyöräpaikkaa. Kun rautatien pohjoispuoliset liikennejärjestelyt Asemankaari-kadun ja Nummitien alueella ovat valmiit vuonna 2019, nousee edellä kuvatun mukaisten pyöräpaikkojen määrä noin 170. Kun Asemankaari-katu rautatien ali on rakennettu 2020-luvun alkupuolella, nousee edellä kuvattujen mukaisten pyöräpaikkojen määrä liki 300. Edellisen lisäksi myös asemarakennuksen välittömään läheisyyteen toteutetaan arviolta vähintään 200 pyöräpaikkaa siinä vaiheessa kun asematunnelin jatkaminen Asemantielle on valmis 2020-luvulla.
Arviolta vuoteen 2025 mennessä matkakeskuksen yhteyteen on toteutettu vähintään 500 katettua ja runkolukittavaa pyöräpaikkaa.”
Kuntatekniikan lautakunta esittää kunnanhallitukselle, että se toteaa vastauksen valtuustoaloitteeseen olevan riittävä ja toimittaa sen edelleen kunnanvaltuuston päätettäväksi.
Kunnanarkkitehti Tero Luomajärvi poistui klo 19.29 § 77 käsittelyn jälkeen.
Kunnanhallitus 12.3.2018 § 86
Valmistelija: Tero Luomajärvi, kunnanarkkitehti, tero.luomajarvi@kirkkonummi.fi
Esittelijä: Tarmo Aarnio, kunnanjohtaja, tarmo.aarnio@kirkkonummi.fi
Kunnanhallitus päättä ehdottaa kunnanvaltuustolle, että kunnanvaltuusto pitää vastausta riittävänä ja aloitetta loppuunkäsiteltynä.
Kunnanvaltuusto 9.4.2018
Kunnanhallitus ehdottaa kunnanvaltuustolle,​ että kunnanvaltuusto pitää vastausta riittävänä ja aloitetta loppuunkäsiteltynä.
§ 24 Hauklammen asemakaava, asemakaavan etenemisestä päättäminen
§ 26 Vastaus valtuustoaloitteeseen 9/2016: Projektiluonteisen hissiasiamiehen toimen perustaminen
§ 27 Vastaus valtuustoaloitteeseen 4/2017: Vastuullista ja kestävää ruuan hankintaa
§ 28 Kunnanhallitukselle osoitettu kysymys Kirkkonummen kotihoidon tilanteesta (lisäpykälä)
§ 29 Valtuustoaloite nro 7/2018: Jokiniityn kaavan kiihdyttäminen (lisäpykälä)
§ 30 Valtuustoaloite nro 8/2018: Kirkkonummen tiet kuntoon (lisäpykälä)
§ 31 Valtuustoaloite nro 9/2018: Aktiivimallin piiriin joutuneiden kirkkonummelaisten työttömien tilanne (lisäpykälä)

References: § 25
 § 78
 § 56
 § 77
 § 86

§ 24

§ 26

§ 27

§ 28

§ 29

§ 30

§ 31